**4. melléklet**

Nagyréde Nagyközség Önkormányzata Képviselő-testületének 27/2016. (XII. 21.) önkormányzati rendeletéhez

**I. PÉNZÜGYI- ELLENŐRZŐ BIZOTTSÁG**

 **FELADATA ÉS HATÁSKÖRE**

1. Előzetesen véleményezi a képviselő-testület elé kerülő rendeletek tervezetét, illetve részt vesz azok kidolgozásában,
2. folyamatosan figyelemmel kíséri az Önkormányzat SZMSZ-nek hatályosulását, szükség esetén javaslatot tesz módosítására, illetve új szabályzat alakítására,
3. javaslatot tesz a képviselő-testület, valamint a bizottságok működésének törvényességére;
4. javaslatot tesz és véleményezi a helyi népszavazásra vonatkozó előterjesztéseket, kezdeményezéseket,
5. véleményezi a képviselő-testület munkaterv-tervezetét,
6. javaslatot tesz az adományozható kitüntetések, díjak adományozásáról,
7. eljár a képviselők és a polgármester vagyonnyilatkozatával és összeférhetetlenségének vizsgálatával kapcsolatos ügyekben,
8. figyelemmel kíséri az önkormányzat által kiadott Nagyrédei Hírlevél illetve Nagyréde Nagyközség Honlap szerkesztését, javaslatot tesz a község és a lakosságot érintő cikkek, hirdetmények, rendeltek, határozatok stb. közzétételére,
9. ellátja a testületi-üléseken a titkos szavazás lebonyolításával kapcsolatos teendőket,
10. javaslattal él a képviselő-testület felé a polgármester és az alpolgármesterek javadalmazását illetően,
11. részt vesz a feladatkörébe tartozó pályázatok lebonyolításában (pl.: személyi ügyek tekintetében, a pályázók meghallgatása) és a nyugdíjba vonuló munkavállalók elbúcsúztatásában;
12. hagyományok ápolásának ösztönzése,
13. kapcsolatot tart fenn a helyi körzeti megbízottal és a Nagyrédei Polgárőrséggel,
14. tevékenyen részt vesz a polgárvédelmi terv kidolgozásában,
15. javaslatot tesz és véleményezi az éves költségvetési rendelet-tervezetet, a rendelet módosításról, valamint a végrehajtásáról szóló féléves, háromnegyed éves és éves tervezeteket az államháztartási törvényben és a végrehajtásáról szóló kormányrendeletekben meghatározottak szerint;
16. átruházott hatáskörben engedélyezheti a jóváhagyott előirányzatok átcsoportosítását az előirányzat 15%-ig, maximum 2.500.000 Ft-ig, amelyről tájékoztatja a bizottság elnöke a soron következő testületi ülésen a Képviselő-testületet.
17. figyelemmel kíséri a költségvetési bevételek alakulását (különös tekintettel a Saját bevételekre) a vagyonváltozás alakulását, értékeli az azt előidéző okokat véleményezi a hitelfelvételt, vizsgálja annak indokát és gazdasági megalapozottságát,
18. tájékoztatást kérhet a képviselő-testület által anyagi támogatásban részesített egyesületekről, szervezetekről a támogatás felhasználására vonatkozóan;
19. közreműködik a hosszú távú időszakra szóló fejlesztési koncepciók pénzügyi feladatának kidolgozásában;
20. véleményezi minden év novemberében a helyi adórendelet tervezetet és figyelemmel kíséri az adóbevételek alakulását;
21. javaslatot tesz egyes vagyontárgyak, vagy vagyonrészek elidegenítésére, megterhelésére, más célú hasznosítására;
22. állást foglal a meglévő rendezési terv, szabályozási terv továbbfejlesztése, módosítása tárgyában javaslatot tesz a településfejlesztéssel, településrendezéssel kapcsolatos döntésekre;
23. a pályázatok pénzügyi hátterének vizsgálata;
24. közreműködik a közmű díjtételek kialakításában segítve az Önkormányzat, mint árhatóság munkáját
25. félévente tájékoztatást kér a kintlévőségekről és javaslatot tesz a behajtásukra vonatkozóan
26. az önkormányzat képviselő-testülete által kinevezett vezetők béren kívüli juttatásainak, költségtérítésének ellenőrzése.

**II. HUMÁN- ERŐFORRÁS BIZOTTSÁG**

**FELADATA ÉS HATÁSKÖRE[[1]](#footnote-1),[[2]](#footnote-2)**

1. Véleményezi a szociális támogatásokról szóló önkormányzati rendeleteket és szükség szerint javaslatot tesz azok módosítására;
2. figyelemmel kíséri a településen élő hátrányos szociális helyzetű emberek életét, elemzi, értékeli, javaslatot tesz a változtatásra;
3. vizsgálja a lakosság egészségügyi- és szociális ellátottsági szintjét;
4. átruházott hatáskörben megállapítja a rendkívüli települési támogatást, a rendkívüli gyermekvédelmi települési támogatást, a temetési települési támogatást, az idősek települési támogatását,
5. a lakáskérelmek, lakbérmódosítások véleményezése;
6. intézményi térítési díjak módosítására javaslattétel és véleményezés minden év januárjában,
7. Bursa Hungarica felsőoktatási önkormányzati ösztöndíj pályázatok véleményezése és javaslattétel a szociális rendelet esetleges módosítására a feltételrendszer kialakítása tárgyában;
8. átruházott hatáskörben Bursa Hungarica ösztöndíj támogatást állapít meg,
9. átruházott hatáskörben a vendéglátó üzletek esetében eljár az állandó nyitvatartási engedéllyel és annak visszavonásával, korlátozásával kapcsolatos ügyekben.
10. szükség esetén környezettanulmány kérése szociális előadótól;
11. elrendeli a jogtalanul felvett segélyek visszafizetését;
12. figyelemmel kíséri a gazdasági jellegű döntések szociálpolitikai kihatását, a helyi szociálpolitika alakulását;
13. részt vesz a feladatkörével kapcsolatos pályázatok tervezésében, kivitelezésében,
14. előzetesen véleményezi a képviselő-testület elé kerülő munkatervben szereplő előterjesztéseket, amelyek szociálpolitikai jellegűek;
15. javaslattal élhet a helyi szociálpolitika változtatására, a szociális rendeletben rögzített ellátási formák javítását illetően;
16. kapcsolattartás a diákönkormányzattal, a fiatalok továbbtanulási lehetőségeinek könnyítése céljából a fiatalokat érintő pályázatok felkutatásában, valamint azok elkészítésében történő aktív részvétel;
17. kapcsolattartás a nevelési, oktatási intézménnyel,
18. részt vesz a feladatkörébe tartozó pályázatok lebonyolításában (pl.: személyi ügyek tekintetében, a pályázók meghallgatása) és a nyugdíjba vonuló munkavállalók elbúcsúztatásában.
1. Módosította: 22/2017. (VIII.24.) ör. Hatályos: 2017. augusztus 25. [↑](#footnote-ref-1)
2. Módosította: 28/2017. (X.26.) ör. Hatályos: 2017. november 01. [↑](#footnote-ref-2)